[Video] Mej. SA vertel van kapingspogingDemi-Leigh Nel-Peters. Foto: Skermskoot/Facebok-video Só sê Mej. Suid-Afrika, Demi-Leigh Nel-Peters, nadat drie gewapende mans Woensdagaand haar motor probeer kaap het. “Ek is veilig en ongedeerd en ek glo die voorsorgmaatreëls wat ek geneem het, het ŉ groot rol in my veiligheid gespeel.” Nel-Peters sê sy het onlangs ŉ aantal veiligheidskursusse gedoen wat haar gehelp het om so kalm moontlik te bly. Nel-Peters is in Jan Smutslaan in Hydepark, Johannesburg, deur drie gewapende mans genader en ŉ vuurwapen is op haar gerig. Die voorval het in spitsverkeer plaasgevind en Nel-Peters kon daarin slaag om uit haar motor te kom waarna ’n barmhartige samaritaan haar opgelaai en met haar van die toneel weggery het. “Aan die onbaatsugtige en dapper jong vrou wat stilgehou en my opgelaai het in die middel van die pad, jy is my held en ek weet regtig nie hoe om vir jou genoeg dankie te sê vir wat jy vir my gedoen het nie.” Nel-Peters is ook vol lof vir drie ADT-veiligheidswagte wat van diens af was sowel as lede van die plaaslike buurtwag wat haar bygestaan het. “Dis mense soos julle wat my selfs meer hoop gee vir ons pragtige Suid-Afrika. Ja, ons beleef beproewinge, maar die goeie weeg altyd swaarder as die slegte.” Our Heavenly Father sent me all his Angels last night to protect me. I am safe and unharmed and I definitely believe that the precaution I took also played a very big role in my safety. To the selfless and courageous young lady that stopped to pick me up in the middle of the road, you are my hero and I honestly don't know how to thank you enough for what you did for me. To the three off duty ADT and Neighborhood watch security guards that put themselves in harms way to see me safe, thank you!SAPD, @official_misssa organisation and @CellC thank you for all your support and assistance in making this traumatizing event as seamless as possible.It's people like you who give me even more hope for our beautiful South Africa. Yes, we experience hardships but the good always out ways the bad.???????????? Posted by Demi-Leigh Tebow on Thursday, June 8, 2017